روسیه هیئتی ایرته گه اوکراین بیلن بولیب اوته دیگن یوز مه یوز مذاکره اوچون تورکیه گه کیلدی.
تورکیه جمهوریتی جمهوررئیسی رجب طیب اردوغان, توناون تلفن آرقه لی, روسیه جمهوررئیسی ولادیمیر پوتین بیلن سوزلشگن ایدی.
روسیه جمهوررئیسلیک قصری (کرملین) سوزچیسی دیمیتری پسکوف, روسیه و اوکراین هیئت لری نینگ بوگون تورکیه ده اوچره شه دیگن لیگی نی معلوم قیلگن ایدی.
پسکوف, "مذاکره نینگ بوگون دوام ایتیش احتمالی آز.  هیئت لر بوگون تورکیه گه باره دی.  لیکن تئوریک جهت دن, ایرته گه باشله شی ممکن" دییه قید ایتگن ایدی.
پسکوف, مذاکره پروسه سی حقیده گپیرمه گن ایدی.
دیمیتری پسکوف, اوز سوز لری نی, " یوزمه یوز اوچره شوو نینگ باشله شیگه قرار قیلینیشی نینگ اوزی مهم بیر نرسه.  لیکن حاضرچه مذاکره لر نینگ جزئیاتی حقیده هیچ بیر نرسه دیمس لیک سیاستی گه صادق میز.  بونینگ مذاکره پروسه سی گه ضرر ییتکزه دیگن لیگی گه ایشانماقده میز" شکلیده دوام ایتتیرگن ایدی.
روسیه تشقی ایش لر وزیری سرگی لاوروف ایسه, "روسیه بیلن اوکراین اورته سیده گی یوز مه یوز مذاکره لر بوگون- ایرته استانبولده قیته باشله یدی.  مذاکره لرنینگ مثبت نتیجه بیریشی نی امید ایته میز" دییه قید ایتگن ایدی.
روسیه اردوسی 24- فبروری ده اوکراین گه هجوم قیله باشلرایکن, اوشبو کوندن بیری تامان لر بیر نیچه مراتبه مذاکره قیلگن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
